Veliki spomenik na brdu Mansu
<s>Veliki spomenik na brdu Mansu je naziv za spomenički kompleks u Pjongjangu, Sjeverna Koreja.</s><s>Kompleks se danas sastoji od ukupno četiri spomenika koji su pozicionirani ispred ulaza u Muzej korejske revolucije na brdu Mansudae, s kojega se pruža pogled na Pjongjang.</s><s>Spomenički kompleks je u Sjevernoj Koreji lokacija svojevrsnog hodočašća, gdje narod i dužnosnici redovito dolaze kako bi odali počast vođama i vlastitoj historiji.</s>

<s>Centralni dio kompleksa čine dvije masovne statue od (najvjerojatnije) bronce visine 22 metra, a koje prikazuju pokojne vođe Kim Il-sunga i Kim Jong-ila.</s><s>Spomenik je izvorno podignut u travnju 1972. godine i sadržavao je samo statuu Kim Il-sunga, međutim, nakon smrti Kim Jong-ila 2011. godine, centralni dio je potpuno izmijenjen.</s><s>Postavljen je novi spomenik Kim Il-sungu (ili je stari drastično izmijenjen), a pored njega je postavljen jednako visoki spomenik Kim Jong-ilu.</s><s>Izvorni spomenik Kim Jong-ila, koji ga je prikazivao s kaputom, ubrzo je zamijenjen onim koji ga prikazuje u njegovoj karakterističnoj jakni.</s><s>Iza spomenika se nalazi fasada Muzeja korejske revolucije koja sadrži veliki mozaik s prikazom planine Baekdu, koja se smatra svetom planinom korejske revolucionarne borbe.</s>

<s>Sa svake strane, udaljeni nekoliko metara, nalaze se još dva spomenika koja komemoriraju važne događaje iz sjevernokorejske historije.</s><s>S Kim Jong-ilove strane je spomenik znan kao Socijalistička revolucija, a koji slavi Radničku partiju Koreje i prikazuje masu ljudi različitih profila (radnici, seljaci, vojnici, ...) kako predvode revoluciju.</s><s>Na suprotnoj strani se nalazi spomenik Protujapanska revolucionarna borba, sličan u svom dizajnu, a koji sadrži i prikaz sjevernokorejske zastave (koji je naknadno dodan), a slavi pobjedu u Drugom svjetskom ratu i kraj japanske okupacije.</s><s>Ljudi zastupljeni na ovom spomeniku su uglavnom vojnici.</s><s>Oba ova spomenika visoka su 22.5, a duga 50 metara, a ljudi predstavljeni u koloni su prosječno visoki 5 metara.</s>

<s>Galerija</s>

<s>Spomenici Kim Il-sungu i Kim Jong-ilu</s>

<s>Bočni spomenici</s>

<s>Sjevernokorejska umjetnost
Spomenici
Propaganda
Sjevernokorejska kultura
Skulpture</s>

